open-index/open-wikipedia-markdown huggingface dataset:
เรื่องอื้อฉาวของเริห์ม

**เรื่องอื้อฉาวของเริห์ม** เป็นผลจากการเปิดเผยต่อสาธารณะเกี่ยวกับพฤติกรรมรักร่วมเพศของแอ็นสท์ เริห์ม โดยฝ่ายต่อต้านนาซี ใน ค.ศ. 1931 และ ค.ศ. 1932 ผลจากเรื้องอื้อฉาวดังกล่าว เริห์มจึงกลายเป็นที่รู้จักในฐานะนักการเมืองรักร่วมเพศคนแรก

เริห์มเป็นสมาชิกตอนต้นของพรรคนาซีและมีความใกล้ชิดกับอดอล์ฟ ฮิตเลอร์ ผู้นำพรรค ในช่วงปลายทศวรรษ ค.ศ. 1920 เขาอาศัยอยู่ในโบลิเวียซึ่งเขาได้เขียนจดหมายถึงเพื่อนคนหนึ่งที่ชื่อ คาร์ล-กึนเธอร์ ไฮร์มโซธ ซึ่งเขาได้เขียนกล่าวถึงรสนิยมทางเพศของเขาอย่างตรงไปตรงมา ชีวิตคู่ของเริห์มได้เริ่มพังทลายลง เมื่อเขาเดินทางกลับเยอรมนีใน ค.ศ. 1930 และได้รับแต่งตั้งให้เป็นผู้นำชตวร์มอัพไทลุง(เอ็สอา) ซึ่งเป็นฝ่ายกองกำลังกึ่งทหารดั้งเดิมของพรรคนาซี แม้ว่าพรรคสังคมประชาธิปไตยเยอรมนี(เอ็สเพเด) และพรรคคอมมิวนิสต์เยอรมนีได้ให้การสนับสนุนการยกเลิกมาตรา 175 กฏหมายเยอรมันที่กำหนดให้การรักร่วมเพศเป็นความผิดทางอาญา ทั้งสองพรรคได้ใช้ความเกลียด/กลัวพวกรักร่วมเพศเพื่อโจมตีฝ่ายปรปักษ์ของนาซีและใส่ร้ายป้ายสีว่าพรรคนาซีได้ถูกครอบงำโดยพวกรักร่วมเพศ เป้าหมายของพวกเขาคือการป้องกันหรือชะลอการยึดอำนาจของนาซี ซึ่งในที่สุดก็เกิดขึ้นในช่วงต้นปี ค.ศ. 1933

เริ่มต้นในเดือนเมษายน ค.ศ. 1931  หนังสือพิมพ์ประจำพรรคเอ็สเพเด มึนเชเนอร์ โพสต์ ได้ตีพิมพ์ข่าวหน้าหนึ่งเกี่ยวกับการกล่าวหาถึงพฤติกรรมรักร่วมเพศในเอ็สอา ซึ่งกลายเป็นว่ามีพื้นเพมาจากการปลอมแปลง ผู้นำพรรคเอ็สเพเดตั้งใจที่จะตามหาหลักฐานที่แท้จริงเกี่ยวกับเพศวิถีของเริหม์ และหากเป็นไปได้ ให้ลงโทษเขาภายใต้มาตรา 175 เริหม์ถูกขึ้นศาลถึงห้าครั้ง แต่ไม่เคยถูกตัดสินว่ามีความผิด ในช่วงการเลือกตั้งประธานาธิบดีเยอรมันในเดือนมีนาคม ค.ศ. 1932 พรรคเอ็สเพเดได้เผยแพร่จุลสารที่ถูกแก้ไขโดยอดีตนาซีที่ชื่อว่า เฮลมุท โคลตซ์[de] พร้อมด้วยจดหมายของเริหม์ที่เขียนถึงไฮร์มโซธ การเปิดเผยรอบที่สองได้ทำให้นาซีบางคนวางแผนลอบสังหารเริหม์ ซึ่งล้มเหลวและส่งผลให้เกิดแรงกดดันเชิงลบเพิ่มเติมต่อพรรค

เรื่องอื้อฉาวได้รับความสนใจระดับชาติอันเป็นผลมาจากโคลตซ์ถูกทำร้ายโดยสมาชิกผู้แทนสภาฝ่ายนาซีในอาคารไรชส์ทาค เมื่อวันที่ 12 พฤษภาคม ค.ศ. 1932 เพื่อเป็นการแก้แค้นที่เขาตีพิมพ์จดหมายของเริห์ม ชาวเยอรมันจำนวนมากต่างมองว่าการโจมตีประชาธิปไตยนั้นสำคัญกว่าชีวิตส่วนตัวของเริห์ม ผลการเลือกตั้งของนาซีไม่ได้รับผลกระทบจากเรื่องอื้อฉาวดังกล่าว แต่ส่งผลต่อความสามารถของพวกเขาในการนำเสนอตัวเองว่าเป็นพรรคการเมืองแห่งการฟื้นฟูศีลธรรม ฮิตเลอร์ต้องคอยปกป้องเริห์มในช่วงเรื่องอื้อฉา่ว ฝ่ายหลังต้องพึ่งพาฮิตเลอร์โดยสิ้นเชิง เนื่องจากได้สูญเสียแรงสนับสนุนในพรรคนาซี ฮิตเลอร์ได้สังหารเริห์มและพรรคพวกของเขาใน ค.ศ. 1934 โดยกล่าวอ้างว่า เขาเป็นพวกรักร่วมเพศและกล่าวหาว่าเป็นคนทรยศ ภายหลังจากการกวาดล้าง รัฐบาลนาซีได้ทำการกดขี่ข่มเหงกลุ่มรักร่วมเพศอย่างเป็นระบบ

หมวดหมู่:นาซีเยอรมนี
บักรัม

**บักรัม** เป็นผ้าฝ้ายเนื้อแข็งชนิดหนึ่ง (บางครั้งเป็นผ้าลินินหรือขนม้า) โดยทอลายขัดและมักจะทอแบบหลวม มีหลายน้ำหนักใกล้เคียงกับผ้ามัสลินและผ้าทอลายขัดชนิดอื่น ๆ ในการผลิตผ้าบักรัมจะนำผ้าไปชุบสารกันซึม เช่น แป้งตั่งหมิ่น กาว (เช่น กาวพีวีเอ) หรือไพร็อกซิลิน แล้วนำไปทำให้แห้ง เมื่อนำมาอุ่นหรือทำให้เปียกอีกครั้ง ก็สามารถนำมาขึ้นรูปเป็นผ้าเนื้อแน่นทนทานเพื่อใช้ทำปกหนังสือ หมวก และส่วนประกอบของเสื้อผ้าได้

## การใช้ในการเย็บเล่มหนังสือ
ในการเย็บเล่มหนังสือ ผ้าบักรัมมีคุณสมบัติที่น่าสนใจหลายประการ นอกจากจะมีความทนทานสูงแล้ว ผ้าบักรัมยังไม่ยอมให้กาวประสานปกหนังสือซึมผ่านจนทำให้เกิดสีตกหรือรอยด่างบนปกหน้าและปกหลังของหนังสือ

ในการเย็บเล่มหนังสือ นิยมใช้ผ้าบักรัมชนิดที่ชุบสารไพร็อกซิลิน เนื่องจากมีความทนทานต่อน้ำ แมลง เชื้อรา และการสึกหรอทั่วไป คุณสมบัตินี้มีความสำคัญเป็นพิเศษสำหรับการเข้าเล่มหนังสือสำหรับห้องสมุดซึ่งผู้คนจำนวนมากจะต้องจับหนังสือเล่มเดิมซ้ำแล้วซ้ำอีก อย่างไรก็ตาม ผ้าไพร็อกซิลินมีความเสถียรทางเคมีน้อยกว่าผ้าชนิดที่ชุบแป้ง และอาจได้รับผลกระทบจากอุณหภูมิที่สูงเกินไป

## อ้างอิง

หมวดหมู่:ผ้าทอ
ด็อบบี

thumb|ผ้าลายด็อบบีสีขาว
**ด็อบบี** เป็นผ้าทอที่ผลิตโดยใช้เครื่องทอผ้าด็อบบี มีลักษณะเด่นคือมีลวดลายเรขาคณิตเล็ก ๆ และผิวสัมผัสพิเศษ ด้ายยืนและด้ายพุ่งอาจมีสีเดียวกันหรือต่างกันก็ได้ ด้ายซาตินนิยมนำมาใช้กับการทอแบบนี้เป็นพิเศษเพราะเนื้อสัมผัสจะช่วยขับให้ลายเด่นชัดขึ้น

ผ้าลายด็อบบีมักมีลวดลายเรขาคณิตเรียบง่ายที่ทอซ้ำ ๆ

เสื้อโปโลมักทำด้วยผ้าลายด็อบบี นอกจากนี้ผ้าปีเกเป็นผ้าลายด็อบบีประเภทหนึ่ง

## อ้างอิง

หมวดหมู่:ผ้าทอ
มารี ตูว์โซ

**อานา มารียา "มารี" ตูว์โซ** (; 1 ธันวาคม ค.ศ. 1761 – 16 เมษายน ค.ศ. 1850) หรือที่รู้จักกันทั่วไปในชื่อ **มาดามตูว์โซ** เป็นศิลปินชาวฝรั่งเศสที่โด่งดังจากผลงานประติมากรรมหุ่นขี้ผึ้งของเธอและมาดามทุสโซ พิพิธภัณฑ์หุ่นขี้ผึ้งที่เธอก่อตั้งขึ้นในลอนดอน

## ประวัติ

มารี ตูว์โซ เกิดเมื่อวันที่ 1 ธันวาคม ค.ศ. 1761 ในเมืองสทราซบูร์ ประเทศฝรั่งเศส ในปลายรัชสมัยพระเจ้าหลุยส์ที่ 15 โฌแซ็ฟ โกรซอลซ์ พ่อของเธอถูกสังหารในสงครามเจ็ดปีเพียง 2 เดือนก่อนที่มารีจะเกิด เมื่อเธออายุ 6 ขวบ อาน-มารี วาลเดอร์ แม่ของเธอ พาเธอไปที่แบร์น สวิตเซอร์แลนด์ ที่นั่น ครอบครัวย้ายเข้าไปอยู่ในบ้านของฟีลิป กูร์ซียุส (ค.ศ. 1741–1794) แพทย์ในท้องถิ่นที่อาน-มารีทำงานเป็นแม่บ้านให้

กูร์ซียุสซึ่งมารีมักเรียกว่าอา มีทักษะในการปั้นหุ่นขี้ผึ้ง ในตอนแรกเขาใช้ความสามารถนี้เพื่อแสดงกายวิภาคศาสตร์ แต่ต่อมาเขาใช้เพื่อปั้นรูปเหมือน เขาย้ายไปปารีสใน ค.ศ. 1765 เพื่อก่อตั้ง "คณะหุ่นขี้ผึ้ง" () ในปีนั้น เขาได้ปั้นหุ่นขี้ผึ้งมาดาม ดูว์ บารี ซึ่งเป็นสนมคนสุดท้ายของพระเจ้าหลุยส์ที่ 15 ซึ่งเป็นงานหุ่นขี้ผึ้งที่เก่าแก่ที่สุดที่จัดแสดงอยู่ในปัจจุบัน

## อ้างอิง

หมวดหมู่:บุคคลที่เกิดในปี พ.ศ. 2304
หมวดหมู่:บุคคลที่เสียชีวิตในปี พ.ศ. 2393
หมวดหมู่:ประติมากรชาวฝรั่งเศส
หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส
ความสัมพันธ์เนปาล–ภูฏาน

ความสัมพันธ์ระหว่างประเทศเนปาลกับประเทศภูฏานได้รับการสถาปนาอย่างเป็นทางการใน ค.ศ. 1983 ประเทศแถบหิมาลัยทั้งสองนี้ไม่มีทางออกสู่ทะเล ซึ่งแยกจากกันโดยรัฐสิกขิมของอินเดียเท่านั้น ทั้งสองประเทศถูกล้อมรอบด้วยประเทศอินเดียและประเทศจีน อย่างไรก็ตาม สถานะความสัมพันธ์ในปัจจุบันยังคงตึงเครียดเนื่องจากวิกฤตการณ์ผู้ลี้ภัยชาวภูฏาน

## สถานะ
ทั้งเนปาลและภูฏานเป็นประเทศแถบเทือกเขาหิมาลัย และจนถึง ค.ศ. 2008 ประเทศเนปาลก็เป็นระบอบราชาธิปไตยเช่นกัน ทั้งสองประเทศเป็นสมาชิกผู้ก่อตั้งสมาคมเอเชียใต้เพื่อความร่วมมือระดับภูมิภาค (ซาร์ก) ส่วนสมาคมมิตรภาพและวัฒนธรรมเนปาล-ภูฏาน ได้รับการก่อตั้งขึ้นในกาฐมาณฑุเพื่อส่งเสริมความสัมพันธ์อันดีใน ค.ศ. 1969 ทั้งสองประเทศได้สถาปนาความสัมพันธ์ทางการทูตอย่างเป็นทางการใน ค.ศ. 1983 สมเด็จพระราชาธิบดีชิกเม เซ็งเค วังชุก แห่งภูฏาน ได้เสด็จเยือนเนปาลเพื่อเข้าร่วมการประชุมสุดยอดของสมาคมเอเชียใต้เพื่อความร่วมมือระดับภูมิภาคครั้งที่ 3 ใน ค.ศ. 1987 ส่วนสมเด็จพระราชาธิบดีพีเรนทระแห่งเนปาลได้เสด็จเยือนภูฏานเพื่อเข้าร่วมการประชุมสมาคมเอเชียใต้เพื่อความร่วมมือระดับภูมิภาคใน ค.ศ. 1988 ตลอดจนเมื่อเร็ว ๆ นี้ นายกรัฐมนตรีภูฏานเดินทางเยือนเนปาลใน ค.ศ. 2002 และนายกรัฐมนตรีเชอริง ต๊อบเกย์ แห่งภูฏานได้เดินทางเยือนเนปาลใน ค.ศ. 2015 เพื่อเข้าร่วมการประชุมสุดยอดของสมาคมเอเชียใต้เพื่อความร่วมมือระดับภูมิภาค

## วิกฤตการณ์ผู้ลี้ภัย
ปัญหาสำคัญที่ทั้งสองประเทศเผชิญคือการมีอยู่ของผู้ลี้ภัยชาวภูฏาน ซึ่งอาศัยอยู่ในค่ายข้าหลวงใหญ่ผู้ลี้ภัยแห่งสหประชาชาติเจ็ดแห่งทางตะวันออกของเนปาล โดยการประมาณการตัวเลขแตกต่างกันไปตั้งแต่ 85,000 ถึง 107,000 คน ในขณะที่ผู้ลี้ภัยส่วนใหญ่อ้างสัญชาติภูฏาน แต่ทางภูฏานอ้างว่าพวกเขาเป็น "ผู้อพยพโดยสมัครใจ" ซึ่งสูญเสียสิทธิความเป็นพลเมืองของตน โดยปฏิเสธสถานะผู้ลี้ภัยของตน ผู้ลี้ภัยดังกล่าวส่วนใหญ่เป็นชาวโลตชัมปา ซึ่งเป็นบุคคลที่นับถือศาสนาฮินดูที่พูดภาษาเนปาลเชื้อสายเนปาล โดยตั้งถิ่นฐานอยู่ในประเทศภูฏาน ทั้งนี้ กลุ่มผู้ก่อความไม่สงบหลายกลุ่ม รวมถึงกลุ่มที่เกี่ยวข้องกับกลุ่มลัทธิเหมา ได้ลุกขึ้นมาจากค่ายผู้ลี้ภัย ซึ่งกองกำลังความมั่นคงของภูฏานกล่าวหาว่าเป็นผู้ก่อเหตุระเบิดหลายครั้งในภูฏานก่อนการเลือกตั้งรัฐสภา ค.ศ. 2008 โดยหลังจากการเจรจาและความพยายามหลายปีไม่ประสบผลสำเร็จ ประเทศอื่น ๆ อีกหลายประเทศ โดยเฉพาะสหรัฐ ได้ตกลงที่จะรับผู้ลี้ภัย 60,000 คน

## การค้า
การเติบโตของการค้าระหว่างทั้งสองประเทศได้รับผลกระทบจากวิกฤตการณ์ผู้ลี้ภัย ส่วนใน ค.ศ. 2008–2009 การส่งออกของภูฏานไปยังเนปาลอยู่ที่ 300 ล้านรูปี ในขณะที่การส่งออกของเนปาลไปยังภูฏานมีมูลค่า 200 ล้านรูปี ทั้งนี้ ใน ค.ศ. 2004 เนปาลและภูฏานได้ลงนามในข้อตกลงเพื่อเพิ่มจำนวนเที่ยวบินระหว่างพาโรกับกาฐมาณฑุจากสัปดาห์ละสองครั้งเป็นเจ็ดเที่ยวบินต่อสัปดาห์ คณะผู้แทนหอการค้าของทั้งสองประเทศได้แลกเปลี่ยนการเยี่ยมชม และใน ค.ศ. 2010 ทั้งสองประเทศได้จัดการเจรจาระดับเลขาธิการร่วมกันเพื่อบรรลุข้อตกลงทางการค้า

## ดูเพิ่ม
* สมาคมเอเชียใต้เพื่อความร่วมมือระดับภูมิภาค (ซาร์ก)

## อ้างอิง

## แหล่งข้อมูลอื่น
* 
* Nepal – Bhutan Relations (Ministry Of Foreign Affairs, Nepal) 
* Bhutan – Nepal Relations (Royal Bhutanese Embassy, New Delhi)


ภูฏาน
เนปาล
แนบ ผ่องแผ้ว

**แนบ ผ่องแผ้ว** (17 กรกฎาคม พ.ศ. 2460 – 11 กรกฎาคม พ.ศ. 2537) อดีตสมาชิกสภาผู้แทนราษฎรจังหวัดนครศรีธรรมราช และอดีตสมาชิกสภาผู้แทนราษฎรกรุงเทพมหานคร รวม 3 สมัย

## ประวัติ
นายแนบ ผ่องแผ้ว เกิดเมื่อวันที่ 17 กรกฏาคม พ.ศ. 2460 เป็นบุตรของนายพรหมเกตุ และ นางขลิบ ผ่องแผ้ว สำเร็จการศึกษาระดับอนุปริญญา แผนกบัญชี จากมหาวิทยาลัยธรรมศาสตร์และการเมือง สมรสกับหม่อมหลวงประสาทศรี สุบรรณ มีบุตร-ธิดา รวม 5 คน

## การทำงาน
แนบ เริ่มการทำงาน ด้วยอาชีพครูที่โรงเรียนนันทนศึกษา ก่อนที่จะเข้ารับราชการที่กระทรวงการคลัง ในตำแหน่งเสมียนชั้นจัตวา ต่อมาใน พ.ศ. 2481 ได้เข้ารับราชการที่ สำนักงานทรัพย์สินส่วนพระมหากษัตริย์ ก่อนที่จะลาออกใน พ.ศ. 2512 เพื่อมาทำงานทางการเมือง

## งานการเมือง
แนบ ได้รับเลือกตั้งเป็นสมาชิกสภาผู้แทนราษฎรครั้งแรกที่จังหวัดนครศรีธรรมราช ใน พ.ศ. 2512 และได้รับเลือกตั้งติดต่อกัน จนถึง พ.ศ. 2519 รวม 3 สมัย

### สมาชิกสภาผู้แทนราษฎร
แนบ ผ่องแผ้ว ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดนครศรีธรรมราช สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กรุงเทพมหานคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กรุงเทพมหานคร สังกัดพรรคประชาธิปัตย์

## ถึงแก่อนิจกรรม
แนบ ผ่องแผ้ว เสียชีวิตเมื่อวันที่ 11 กรกฎาคม พ.ศ. 2537 สิริอายุรวม 76 ปี และมีพิธีพระราชทานเพลิงศพเมื่อวันที่ 17 ตุลาคม พ.ศ. 2537 ณ วัดพระศรีมหาธาตุวรมหาวิหาร เขตบางเขน กรุงเทพมหานคร

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอท่าศาลา
หมวดหมู่:พุทธศาสนิกชนชาวไทย
หมวดหมู่:ครูชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลในวงการมวยไทย
หมวดหมู่:บุคคลจากโรงเรียนเบญจมราชูทิศ นครศรีธรรมราช
หมวดหมู่:บุคคลจากโรงเรียนอุดรพิทยานุกูล
หมวดหมู่:บุคคลจากโรงเรียนราชสีมาวิทยาลัย
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:บุคคลในประวัติศาสตร์ไทย พ.ศ. 2475–2516
มัสยิดฟัครุดดีน

**มัสยิดฟัครุดดีน** () เป็นมัสยิดที่เก่าแก่ที่สุดเป็นอันดับที่ 2 ในประเทศโซมาเลีย เป็นรองเพียงมัสยิดอัลกิบละตัยน์ ตั้งอยู่ในเขตฮามาร์เวย์เนของโมกาดิชู ซึ่งเป็นหนึ่งในพื้นที่ที่เก่าแก่ที่สุดของนคร

## รายละเอียด

จารึกระบุว่ามัสยิดนี้สร้างขึ้นใน ค.ศ. 1269

วัสดุหลักในการสร้างมัสยิดคือหิน ซึ่งรวมถึงหินอ่อนอินเดียและหินปะการัง โครงเป็นรูปสี่เหลี่ยมผืนผ้าขนาดกะทัดรัด

ภาพมัสยิดฟัครุดดีนปรากฏอยู่ในภาพวาดและภาพถ่ายใจกลางโมกาดิชูตั้งแต่ปลายคริสต์ศตวรรษที่ 19 ตัวมัสยิดมีความโดดเด่นท่ามกลางอาคารอื่น ๆ จากยอดทรงกรวยสองยอด ยอดหนึ่งเป็นทรงกลมและอีกยอดเป็นทรงหกเหลี่ยม

## อ้างอิง

## แหล่งข้อมูลอื่น
*ArchNet - Masjid Fakhr al-Din
*Masjid Fakhr al-Din
มิตซูบิชิ A5M

**เครื่องบินรบจอดเรือแบบเก้าหก** () หรือได้รับรหัสรุ่นว่า**A5M** เป็นเครื่องบินขับไล่บนเรือบรรทุกเครื่องบิน ที่ผลิตโดยมิตซูบิชิแอร์คราฟต์คอมปะนี ซึ่งเป็นส่วนหนึ่งของมิตซูบิชิเฮฟวีอินดัสทรีส์ และใช้โดยกองทัพเรือจักรวรรดิญี่ปุ่น ชื่อรหัสที่ฝ่ายสัมพันธมิตรใช้เรียกเครื่องบินลำนี้คือ **คลอด**

## การออกแบบและการพัฒนา
ในปี ค.ศ. 1934 กองทัพเรือจักรวรรดิญี่ปุ่นได้เตรียมข้อกำหนดสำหรับเครื่องบินรบขั้นสูง โดยต้องใช้ความเร็วสูงสุด 350 กม./ชม. (220 ไมล์ต่อชั่วโมง) ที่ความสูง 3,000 ม. (9,800 ฟุต) และสามารถไต่ระดับไปถึง 5,000 ม. (16,000 ฟุต) ได้ในเวลา 6.5 นาที

## ประวัติการปฏิบัติการ
thumb|เอ5เอ็ม4-เค
thumb|
เครื่องบินลำนี้เข้าประจำการเมื่อต้นปี ค.ศ. 1937 และไม่นานก็ได้เข้าร่วมการรบทางอากาศในช่วงเริ่มต้นของสงครามจีน-ญี่ปุ่นครั้งที่สอง รวมถึงได้เข้าสู้รบทางอากาศกับเครื่องบินโบอิง พี-26ซี ของกองทัพอากาศสาธารณรัฐจีน

ในช่วงหลายเดือนสุดท้ายของสงคราม เครื่องบิน A5M ที่เหลือส่วนใหญ่ถูกใช้ในการโจมตีแบบคามิกาเซะ

## รุ่นย่อย
* **คา-14**: 
* **A5M1**: 
* **A5M2/2A**: 
* **A5M2B**: 
* **A5M3A**: 
* **A5M4**: ต้นแบบที่มีเครื่องยนต์แรงขับ 448 กิโลวัตต์ (601 แรงม้า)
* **A5M1-A5M4**: สร้างโดยมิตซูบิชิจำนวน 780 ลำ, สร้างโดยวาตานาเบะจำนวน 39 ลำ, ผลิตโดยอู่ต่อเรือโอมูระจำนวน 161 ลำ
* **A5M4-K**: 
* **คิ-18**: 
* **คิ-33**: 

## ประจำการ
;
* กองการบินทหารเรือมหาจักรวรรดิญี่ปุ่น

## คุณลักษณะ (มิตซูบิชิ เอ5เอ็ม4)
thumb|มิติของมิตซูบิชิ เอ5เอ็ม
* **ผู้สร้าง**: มิตซูบิชิแอร์คราฟต์คอมปะนี (ประเทศญี่ปุ่น)
* **ประเภท**: เครื่องบินขับไล่
* **เครื่องยนต์**: 1 × Nakajima Kotobuki 41
* **กางปีก**: 11 เมตร
* **ยาว**: 7.565 เมตร
* **สูง**: 3.27 เมตร
* **พื้นที่ปีก**: 17.8 ตารางเมตร
* **น้ำหนักเปล่า**: 1,216 กิโลกรัม
* **น้ำหนักวิ่งขึ้นสูงสุด**: 1,671 กิโลกรัม
* **อัตราเร็วสูงสุด**: 435 กิโลเมตร/ชั่วโมง ที่ระดับความสูง 3,000 เมตร
* **รัศมีทำการรบ**: 1,201 กิโลเมตร
* **อาวุธ**: ปืนกล Type 97 ขนาด 7.7 มม. 2 กระบอก
* **ระเบิด**: ระเบิดขนาด 30 กก. 2 ลูก

## ดูเพิ่ม
;อากาศยานที่เทียบเท่า
* โบอิง พี-26 พีชูตเตอร์
* นากาจิมะ คิ-27
* โพลิคาร์พอฟ ไอ-16

## อ้างอิง

## แหล่งข้อมูลอื่น
* Famous Aircraft of the World #27 A5M Claude Photo Translations

หมวดหมู่:เครื่องบินมิตซูบิชิ
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติญี่ปุ่น
หมวดหมู่:เครื่องบินขับไล่ในสงครามโลกครั้งที่สอง
หมวดหมู่:เครื่องบินญี่ปุ่นในสงครามโลกครั้งที่สอง
หมวดหมู่:อากาศยานบนเรือบรรทุกเครื่องบิน
หมวดหมู่:อากาศยานที่บินครั้งแรกในปี พ.ศ. 2478
Friend Zone 2: Dangerous Area

**Friend Zone 2: Dangerous Area** เป็นละครโทรทัศน์ไทยปี 2563 นำแสดงโดยณิชาภัทร ฉัตรชัยพลรัตน์, ทิพนารี วีรวัฒโนดม, ฐานัฐพ์ โล่ห์คุณสมบัติ, ปราชญา เรืองโรจน์, ณัฐ ศักดาทร, พรพิพัฒน์ พัฒนเศรษฐานนท์, วีรยุทธ จันทร์สุข, ณัฐสิทธิ์ โกฏิมนัสวนิชย์, เวอาห์ แสงเงิน, สรัลชนา อภิสมัยมงคล และปุริม รัตนเรืองวัฒนา เป็นภาคต่อของ *[[เอา ให้ ชัด]]*

กำกับโดยทิชากร ภูเขาทอง และสร้างโดยจีเอ็มเอ็มทีวี ร่วมกับแทรเชอร์ บางกอก นับเป็น 1 ใน 12 ละครโทรทัศน์ประจำปี 2563 ที่จีเอ็มเอ็มทีวีเปิดเผยในงาน "New & Next" เมื่อวันที่ 15 ตุลาคม 2562 ออกอากาศตอนแรกทางช่องจีเอ็มเอ็ม 25 และไลน์ทีวี วันที่ 25 กันยายน 2563 ออกอากาศทุกวันศุกร์ เวลา 22.10 น. (เวลามาตรฐานไทย) และ 23.10 น. (เวลามาตรฐานไทย) ตามลำดับ

## นักแสดง
ด้านล่างนี้คือรายชื่อนักแสดงในละครเรื่องนี้

### นักแสดงหลัก
* ณิชาภัทร ฉัตรชัยพลรัตน์ แสดงเป็น โบโย่
* ทิพนารี วีรวัฒโนดม แสดงเป็น บูม
* ฐานัฐพ์ โล่ห์คุณสมบัติ แสดงเป็น กู๊ด
* ปราชญา เรืองโรจน์ แสดงเป็น เอิร์ธ
* ณัฐ ศักดาทร แสดงเป็น หมอแซม
* พรพิพัฒน์ พัฒนเศรษฐานนท์ แสดงเป็น สตั๊ด
* พลอยนิรา หิรัญทวีศิลป์ รับบท มิวสิก
* ลาภิสรา อินทรสูต  รับบท คริส
* สรัลชนา อภิสมัยมงคล รับบท แอ้ม
* เวอาห์ แสงเงิน รับบท เชฟ
* ปุริม รัตนเรืองวัฒนา รับบท ล็อคเกอร์
* รวิสรารัตน์ พิบูลภานุว้ธน รับบท บิ๊ว
* วีรยุทธ จันทร์สุข รับบท ป๊อป
* อรรณพ ทองบริสุทธิ์ รับบท ตัน
* ธนเวทย์ สิริวัฒน์ธนกุล รับบท ทศ
* ชยพล จุฑามาศ รับบท ต๊ะ
* ชนกวนันท์ รักชีพ (รับเชิญ)
* วราพรรณ หงุ่ยตระกูล (รับเชิญ)
* วชร กัณหา
* ดารินา บุญชู

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยในปี พ.ศ. 2563
วอลเลย์บอลชายชิงแชมป์แอฟริกา 2023

**วอลเลย์บอลชายชิงแชมป์แห่งชาติแอฟริกา 2023** () เป็นการแข่งขันครั้งที่ 21 ของวอลเลย์บอลชายชิงแชมป์แห่งชาติแอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่ไคโร ประเทศอียิปต์ ระหว่างวันที่ 3–13 กันยายน ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลชายชิงแชมป์โลก 2025 ในฐานะตัวแทนทวีปแอฟริกา

## การแบ่งกลุ่ม
ผลการจับสลากการแบ่งกลุ่มได้รับการประกาศเมื่อวันที่ 16 สิงหาคม ค.ศ. 2023

## สนามแข่งขัน

## รอบแบ่งกลุ่ม
*เวลาในตารางการแข่งขันเป็นเวลาท้องถิ่น (UTC+03:00)

### กลุ่มเอ





### กลุ่มบี





### กลุ่มซี





### กลุ่มดี





## รอบสุดท้าย
*เวลาในตารางการแข่งขันเป็นเวลาท้องถิ่น (UTC+03:00)

### รอบจัดอันดับ 9–15

#### รอบจัดอันดับ 9–15




#### รอบจัดอันดับ 13–15




#### รอบจัดอันดับ 9–12




#### รอบชิงอันดับที่ 13




#### รอบชิงอันดับที่ 11




#### รอบชิงอันดับที่ 9




### รอบจัดอันดับ 5–8

#### 5th–8th semifinals




#### 7th place match




#### 5th place match




### สายการแข่งขัน

#### รอบ 15 ทีมสุดท้าย




#### รอบก่อนรองชนะเลิศ




#### รอบรองชนะเลิศ




#### รอบชิงอันดับที่ 3




#### รอบชิงชนะเลิศ




## อันดับการแข่งขัน

## อ้างอิง

## แหล่งข้อมูลอื่น
*Official website
*

2023
แอฟริกา
เขตมิฮามะ

**เขตมิฮามะ** () เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 153,914 คน มีความหนาแน่นของประชากร 7,260 คนต่อตารางกิโลเมตร มีขนาดพื้นที่ทั้งสิ้น 

## ภูมิศาสตร์
thumb|left|ชายหาดในเขตมิฮามะ

เขตมิฮามะตั้งอยู่ทางตะวันตกเฉียงเหนือของนครชิบะ ทั้งหมดเป็นพื้นที่ถมทะเลในอ่าวโตเกียว มีลักษณะเป็นที่ราบและบางส่วนอยู่ต่ำกว่าระดับน้ำทะเล

### เทศบาล/เขตที่อยู่ติดกัน

## ประวัติศาสตร์
thumb|left|สำนักงานเขตมิฮามะ (11 ธันวาคม ค.ศ. 2011)

เขตมิฮามะเป็นพื้นที่ที่เคยอยู่ใต้น้ำ ดังนั้นก่อนที่จะมีการยกเลิกระบบแคว้นเมื่อ ค.ศ. 1872 จึงไม่เคยเป็นเมืองหรือหมู่บ้านใดมาก่อน

เมื่อ ค.ศ. 1912 ได้มีการเริ่มแปรสภาพที่ดินหาดทรายขาวและหาดโคลนยาว 19 กิโลเมตรตามแนวชายฝั่งอ่าวโตเกียว ในบริเวณนี้ได้มีการก่อสร้างสนามบินพลเรือนแห่งแรกของญี่ปุ่น ซึ่งปัจจุบันกลายเป็นพิพิธภัณฑ์อนุสรณ์การบินพลเรือนอินาเงะ () การขยายตัวของโตเกียวหลังสงครามโลกครั้งที่สองก่อให้เกิดความต้องการสถานที่สำหรับการตั้งโรงงานและเคหะสาธารณะเพิ่มขึ้น การพัฒนาเมืองใหม่ไคฮิงเมื่อ ค.ศ. 1969 ถึง 1995 ก็ถือเป็นโครงการหนึ่งในนี้ และด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตมิฮามะจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ

## เศรษฐกิจ
เขตมิฮามะเป็นศูนย์กลางการค้าระดับภูมิภาคและเป็นชุมชนที่อยู่อาศัยของผู้ที่ทำงานในใจกลางเมืองชิบะและโตเกียว พื้นที่ริมทะเลที่ได้รับการพัฒนาขึ้นใหม่ที่ชื่อ ไคฮิมมากูฮาริ () ก็ตั้งอยู่ในเขตมิฮามะ

อิออน (ÆON), เซโกอินสทรูเมนต์ (Seiko Instruments), และบริษัทอื่น ๆ อีกหลายแห่งมีสำนักงานใหญ่อยู่ในย่านธุรกิจมากูฮาริ () ของเขตมิฮามะ ศูนย์การประชุมที่ใหญ่เป็นอันดับสองของญี่ปุ่น มากูฮาริเมซเซะ () และชิบะมารีนสเตเดียม (Chiba Marine Stadium) ซึ่งเป็นสนามเหย้าของทีมเบสบอลชิบะลอตเตมารีนส์ (Chiba Lotte Marines) ก็ตั้งอยู่ในย่านไคฮิมมากูฮาริ


ไฟล์:Aeon Tower 2.jpg|สำนักงานใหญ่อิออน
ไฟล์:QVC Marine Field, front.jpg|ชิบะมารีนสเตเดียม
ไฟล์:Makuhari Messe, North hall 2.jpg|หอจัดแสดงในมากูฮาริเมซเซะ


## การขนส่ง
### รถไฟ
* 23px บริษัทรถไฟญี่ปุ่นตะวันออก: สายเคโย
** สถานี:  –  –  – 

## การศึกษา
### มหาวิทยาลัยและวิทยาลัย
* 
* 
* 
* 

### โรงเรียน
โรงเรียนของรัฐในเขตมิฮามะทั้งระดับประถมศึกษา มัธยมศึกษาตอนต้น และมัธยมศึกษาตอนปลาย (ซึ่งมีแห่งเดียวคือ โรงเรียนมัธยมปลายอินาเงะ ()) จะอยู่ในสังกัดคณะกรรมการการศึกษาเทศบาลนครชิบะ ()

โรงเรียนมัธยมศึกษาตอนต้นของเทศบาลนครชิบะ

* โรงเรียนมัธยมต้นในเครือโรงเรียนมัธยมปลายอินาเงะ ()
* อินาฮามะ ()
* อิโซเบะ ()
* มากูฮารินิชิ ()
* มาซาโงะ ()
* ไซไวโจไดอิจิ ()
* ไซไวโจไดนิ ()
* ทากาฮามะ ()
* ทากาซุ ()
* อูตาเซะ ()

โรงเรียนประถมศึกษาของเทศบาลนครชิบะ

* ไคฮิงอูตาเซะ ()
* อินาเงะไดนิ ()
* อินาฮามะ ()
* อิโซเบะ ()
* อิโซเบะไดซัง ()
* มากูฮารินิชิ ()
* มาซาโงะไดโงะ ()
* มาซาโงะฮิงาชิ ()
* มาซาโงะนิชิ ()
* มิฮามะอูตาเซะ ()
* ไซไวโจ ()
* ไซไวโจไดซัง ()
* ทากาฮามะไดอิจิ ()
* ทากาฮามะไคฮิง ()
* ทากาซุ ()
* ทากาซุไดซัง ()
* ทากาซุไดยง ()
* อูตาเซะ ()

โรงเรียนเอกชน
* โรงเรียนมัธยมต้นและมัธยมปลายชิบูยะ เคียวกุ กากูเอ็ง มากูฮาริ ()

## บุคคลที่มีชื่อเสียง
*  - นักเบสบอลอาชีพ
*  - นักร้อง

## อ้างอิง

## แหล่งข้อมูลอื่น

* 

มิฮามะ
เหตุการณ์แก๊สระเบิดที่อิ๋นชวัน พ.ศ. 2566

ณ วันที่ 21 มิถุนายน พ.ศ. 2566 เกิดเหตุแก๊สระเบิดในวันก่อนวันเทศกาลไหว้บ๊ะจ่างที่ภัตตาคารบาร์บีคิวฟู่หยาง () ที่เขตซิงชิ่ง อิ๋นชวัน เขตปกครองตนเองหนิงเซี่ยหุย ประเทศจีน ทำให้มีผู้เสียชีวิต 31 คน และบาดเจ็บ 7 คน 

เหตุระเบิดครั้งนี้เป็นเหตุการณ์ที่ร้ายแรงที่สุดในประเทศจีนนับตั้งแต่ พ.ศ. 2562 ที่มีเหตุระเบิดที่โรงงานเคมีในมณฑลเจียงซู ทำให้มีผู้เสียชีวิต 78 คน

## การระเบิด
สถานีวิทยุโทรทัศน์กลางแห่งประเทศจีน (ซีซีทีวี) รายงานว่า เหตุระเบิดเกิดขึ้นในเวลาประมาณ 20:40 นาฬิกาตามเวลาท้องถิ่นบนถนนที่มีผู้คนพลุกพล่าน หลังการรั่วของแก๊สปิโตรเลียมเหลวข้างในห้องครัวของภัตตาคาร เจ้าหน้าที่กำลังสืบสวนสาเหตุที่แท้จริงของการรั่ว

นักดับเพลิงหลายสิบคนเดินฝ่าเปลวเพลิงขณะที่ควันพลุ่งพล่านจากช่องเปิดขนาดใหญ่ด้านหน้าภัตตาคาร บนถนนเต็มไปด้วยเศษกระจกและเศษซากอื่น ๆ ทางกระทรวงการจัดการเหตุฉุกเฉินกล่าวว่าทางทระทรวงส่งเจ้าหน้าที่มากกว่า 100 นายและยานพาหนะ 20 คันจากหน่วยดับเพลิงและกู้ภัยไปยังที่เกิดเหตุ วิดีโอจากแพลตฟอร์มสื่อสังคม โต่วอิน แสดงผู้เผชิญเหตุคนแรกพร้อมบันไดพยายามเข้าถึงเหยื่อที่ติดอยู่บนชั้นสอง

## ผู้บาดเจ็บและเสียชีวิต
มีผู้เสียชีวิตจากแรงระเบิดอย่างน้อย 31 คน และบาดเจ็บอีก 7 คน ผู้บาดเจ็บและเสียชีวิตแบ่งเป็นนักเรียนชั้นมัธยมและคนเกษียณ ส่วนในบรรดาผู้เสียชีวิตหลายคนเสียชีวิตจากการสูดดมควัน

## ผลที่ตามมา
รัฐบาลเขตปกครองตนเองย้ายผู้อยู่อาศัย 64 ครัวเรือนจากย่านที่อยู่ติดกันไปยังโรงแรม

## การสืบสวน
สื่อท้องถิ่นรายงานว่า จากการสอบถามเบื้องต้นโดยหน่วยดับเพลิง มีพนักงานภัตตาคารได้กลิ่นแก๊สรั่วประมาณชั่วโมงเดียวก่อนเกิดระเบิด ต่อมา พนักงานคนนั้นตรวจพบวาล์วที่เสียหายบนถังแก๊สเหลว และอยู่ระหว่างการเปลี่ยนวาล์วเมื่อเกิดการระเบิด หลังเหตุระเบิด ตำรวจจับกุมคน 9 คน รวมทั้งเจ้าของภัตตาคาร ผู้ถือหุ้น และพนักงาน ส่วนทรัพย์สินทางการเงินของพวกเขาถูกสั่งอายัด

## ปฏิกิริยา

## อ้างอิง

หมวดหมู่:การระเบิดใน พ.ศ. 2566
หมวดหมู่:ภัยพิบัติในภัตตาคาร
หมวดหมู่:แก๊สระเบิดในประเทศจีน
แก๊สระเบิด 2566
หมวดหมู่:บทความที่มีคลิปวิดีโอ
รอเบร์ต ฟิตซอ

**รอเบร์ต ฟิตซอ** (สื่อบางสำนักของไทยทับศัพท์เป็น **รอเบิร์ต ฟิโก**; ; 15 กันยายน พ.ศ. 2507 –) เป็นนักการเมืองชาวสโลวาเกียและดำรงตำแหน่งนายกรัฐมนตรีสโลวาเกียตั้งแต่ปี พ.ศ. 2566 ก่อนหน้านี้เขาเคยดำรงตำแหน่งนายกรัฐมนตรีมาแล้ว 2 สมัย คือปี พ.ศ. 2549 ถึง พ.ศ. 2553 และปี พ.ศ. 2555 ถึง พ.ศ. 2561 ตามลำดับ นับเป็นนายกรัฐมนตรีสโลวาเกียที่ดำรงตำแหน่งยาวนานที่สุดในประวัติศาสตร์ โดยดำรงตำแหน่งรวมกันทั้งสี่สมัยเป็นเวลา 12 ปี นอกจากนี้เขายังเป็นผู้ก่อตั้งและเป็นหัวหน้าพรรคสังคมนิยมประชาธิปไตยสโลวาเกีย เขาได้รับเลือกเป็นสมาชิกสภาผู้แทนราษฎรครั้งแรกในปี พ.ศ. 2535 ทั้งยังได้รับการแต่งตั้งให้เป็นหนึ่งในคณะผู้แทนของประเทศเชโกสโลวาเกียในสภายุโรป และได้ก้าวขึ้นเป็นนายกรัฐมนตรีครั้งแรกหลังจากการเลือกตั้งเมื่อปี พ.ศ. 2549 ทั้งนี้เขายังเคยเป็นผู้นำฝ่ายค้านตั้งแต่ปี พ.ศ. 2553 ถึง พ.ศ. 2555 รวมทั้งเคยรับสมัครตำแหน่งประธานาธิบดีเมื่อปี พ.ศ. 2554 แต่ไม่ได้รับการเลือกตั้ง

ในปี พ.ศ. 2561 เขาได้ลาออกจากตำแหน่งนายกรัฐมนตรีในขณะที่ดำรงตำแหน่งเป็นสมัยที่สามเนื่องจากปีเตอร์ เปเยกรีนี รองนายกรัฐมนตรีถูกตั้งข้อสงสัยว่ามีส่วนรู้เห็นในคดีฆาตกรรมยาน คูซัค ซึ่งเป็นนักข่าวอิสระ

เขามีอุดมการณ์ซ้ายจัด สนับสนุนแนวคิดประชานิยม และมีความสัมพันธ์อันแนบแน่นกับประเทศรัสเซีย โดยหลังจากที่เขาดำรงตำแหน่งนายกรัฐมนตรีเป็นสมัยที่สี่เมื่อปี พ.ศ. 2566 เขาได้ถอนตัวจากการสนับสนุนยูเครนในสงครามรัสเซีย-ยูเครน ยกเลิกองค์กรตรวจสอบการทุจริตทางการเมือง และจำกัดเสรีภาพสื่อ ส่งผลให้เกิดความไม่พอใจแก่ประชาชนจนเกิดการประท้วงครั้งใหญ่

ในวันที่ 15 พฤษภาคม พ.ศ. 2567 เขาถูกนำตัวส่งโรงพยาบาลเนื่องจากถูกลอบยิงขณะกำลังพูดคุยกับประชาชนที่ฮันด์โลบา โดยเขาถูกยิงถึง 5 นัดจนได้รับบาดเจ็บสาหัส

## อ้างอิง

หมวดหมู่:บุคคลที่เกิดในปี พ.ศ. 2507
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีสโลวาเกีย
หมวดหมู่:ผู้รอดชีวิตจากการลอบสังหาร
เลนี โรเบรโด

**มาเรีย เลออนอร์ "เลนี" โรเบรโด** (; 23 เมษายน พ.ศ. 2508 –) เป็นนักกฎหมายและนักการเมืองชาวฟิลิปปินส์ ดำรงตำแหน่งรองประธานาธิบดีของประเทศฟิลิปปินส์ ตั้งแต่ปี พ.ศ. 2559 จนถึง พ.ศ. 2565 ทั้งนี้เธอเคยดำรงตำแหน่งสมาชิกสภาผู้แทนราษฎรจากจังหวัดคามารีเนสซูร์ ระหว่างปี พ.ศ. 2553 จนถึงปี พ.ศ. 2559 ปัจจุบันเป็นนายกเทศมนตรีเมืองนากา

เธอชนะบองบอง มาร์กอสบุตรชายของอดีตประธานาธิบดีและเผด็จการเฟอร์ดินานด์ มาร์กอส ในการเลือกตั้งรองประธานาธิบดีเมื่อปี พ.ศ. 2556 ส่งผลให้เธอเป็นสตรีคนที่สองของฟิลิปปินส์ที่ดำรงตำแหน่งนี้ นอกจากนี้เธอยังดำรงตำแหน่งผู้นำฝ่ายค้านในรัฐบาลของโรดรีโก ดูแตร์เต 

ในระหว่างการดำรงตำแหน่งรองประธานาธิบดี เธอคือจุดเริ่มต้นของโครงการ *[[:en:Angat Buhay|อันงัดบูฮาย]]* ที่เน้นขจัดความยากจนและพัฒนาคุณภาพชีวิตของประชาชนทั้งด้านการศึกษา การสาธารณสุข และการพัฒนาชนบท รวมถึงสนับสนุนความเท่าเทียมทางเพศ ส่งผลให้เธอได้รับรางวัลด้านสิทธิมนุษยชนจากหลายองค์กรทั้งภายในประเทศและต่างประเทศ

ด้วยอุดมการณ์ทางการเมืองของเธอที่มีจุดยืนเสรีนิยม ทำให้เธอมีความขัดแย้งกับดูแตร์แตและวิพากษ์วิจารณ์การบริหารของดูแตร์แตในหลายโอกาส ทั้งการรับมือสถานการณ์โควิด 19ที่ผิดพลาด สงครามยาเสพติด การปราบปรามกลุ่มก่อความไม่สงบ และเธอยังเป็นแกนนำคนสำคัญที่คัดค้านการทำพิธีศพของอดีตประธานาธิบดีเฟอร์ดินานด์ มาร์กอสในสุสานวีรชน ส่งผลให้เธอถูกจับกุมในปี พ.ศ. 2563 รวมทั้งยังถูกเป็นเป้าโจมตีของผู้เห็นต่างทางการเมืองจากเธอทางสื่อสังคมออนไลน์อย่างต่อเนื่อง

เธอเคยวิพากษ์วิจารณ์รัฐบาลจีนจากการที่จีนรุกล้ำพื้นที่ในทะเลจีนใต้ด้วยการตั้งขีปนาวุธ ซึ่งเป็นการละเมิดคำตัดสินของศาลอนุญาโตตุลาการถาวรว่าด้วยเรื่องข้อพิพาทดินแดนในทะเลจีนใต้ ซึ่งขัดแย้งกับนโยบายทางการทูตของดูแตร์เตที่ค่อนข้างเป็นมิตรกับประเทศจีนมากกว่า

ในปี พ.ศ. 2565 เธอประกาศลงสมัครประธานาธิบดีโดยจับคู่กับฟรานซิส ปางงิลินัน อดีตวุฒิสมาชิกของฟิลิปปินส์ที่ลงสมัครรองประธานาธิบดี แต่เธอได้พ่ายแพ้ให้กับบองบองซึ่งชนะเธอด้วยคะแนนที่ถล่มทลาย

## อ้างอิง

หมวดหมู่:บุคคลที่เกิดในปี พ.ศ. 2508
หมวดหมู่:บุคคลที่ยังมีชีวิตอยู่
หมวดหมู่:นักการเมืองสตรีชาวฟิลิปปินส์
หมวดหมู่:รองประธานาธิบดีฟิลิปปินส์
ผ้าแพรทำด้วยไหม

**ผ้าแพรทำด้วยไหม** เป็นผ้าชนิดหนึ่งที่มีซี่โครงแบน มักทำด้วยผ้าไหม มีเนื้อสัมผัสที่นุ่มกว่าผ้ากรอสเกรนโดยมีเชือกหรือโครงที่หนักกว่าและกว้างกว่า เส้นด้ายพุ่งจะหนักกว่าเส้นด้ายยืน และผลิตด้วยการทอธรรมดา ได้รับความนิยมในศตวรรษที่ 19

## วัสดุในการทำ
ผ้าแพรทำด้วยไหม ทำจากผ้าไหม เป็นหลัก นอกจากนี้ยังทำจากผ้าฝ้ายและขนสัตว์ต่าง ๆ อีกด้วย ผ้าแพรทำด้วยไหมประเทศฝรั่งเศสมีชื่อเรียกว่า "Faille Francaise" และมีผ้ากรอสเกรนที่คล้ายกันเป็นผ้าที่มีเนื้อแน่น แข็ง ทอแบบแน่นหนาโดยเป็นผ้ามีสาย เส้นจะหนักกว่าและมีเส้นใกล้กว่าผ้าปอปลินมากกว่าผ้าแพรทำด้วยไหม

### รูปแบบต่างๆ
ผ้าแพรทำด้วยไหมมีเอกลักษณ์เฉพาะส่วนโครงที่โดดเด่น และผลิตขึ้นโดยใช้เส้นด้ายเส้นใยละเอียดในเส้นยืนและเส้นด้ายปั่นหนักในไส้ โดยทั่วไปแล้วเป็นผ้าที่มีน้ำหนักมาก แม้ว่าผ้าเฟลล์จะมีน้ำหนักเบากว่าหรือที่เรียกว่าเนื้อเยื่อเฟลล์ หรือ ผ้าทิชชู่ก็ตาม

## การใช้
ผ้าแพรทำด้วยไหมเป็นผ้าที่มีความมันเงาน้อยกว่าแต่ทิ้งตัวได้ดีกว่าและให้ความรู้สึกเมื่อเปรียบเทียบกับผ้าชนิดเดียวกันอย่าง Grosgrain จะถูกใช้ในเดรสสตรี ชุดสูท และโค้ตสปริง ผ้าแพรทำด้วยไหมครั้งหนึ่งได้รับการยอมรับว่าเป็นผ้าที่เป็นเครื่องหมายการค้า และใช้กันอย่างแพร่หลายในการสร้างเสื้อเบลาส์

## อ้างอิง

หมวดหมู่:ผ้าทอ
ปีต๋อง

**ปีต๋อง** (มีบทบาทในปี ค.ศ. 240) หรือชื่อในภาษาจีนกลางว่า **หมีตาง** ()  เป็นผู้นำชนเผ่าเกี๋ยง (羌 *เชียง*) ในยุคสามก๊กของจีน 

## ประวัติ
ในปี ค.ศ. 240 เกียงอุยขุนพลของรัฐจ๊กก๊กนำทัพจ๊กก๊กเข้าโจมตีเมืองหลงเส (隴西郡 *หล่งซีจฺวิ้น*) ซึ่งอยู่ในอาณาเขตของรัฐวุยก๊ก ปีต๋องผู้นำชนเผ่าเกี๋ยงตอบรับคำขอของเกียงอุย ส่งกองกำกังมาช่วยรบกับวุยก๊ก แต่กองกำลังเผ่าเกี๋ยงของปีต๋องถูกกุยห้วยขุนพลวุยก๊กเอาชนะได้

## ในนิยาย''สามก๊ก''
ปีต๋องปรากฏเป็นตัวละครในนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 109 ปีต๋องเป็นอ๋อง (王 *หวาง*) ของชนเผ่าเกี๋ยง ในช่วงที่เกียงอุยยกทัพบุกขึ้นเหนือ ปีต๋องได้นำกำลังพลหลายหมื่นนายไปช่วยสนับสนุนทัพจ๊กก๊ก ต้านท่ายขุนพลวุยก๊กแสร้งทำเป็นยอมจำนนต่อปีต๋อง และลวงโงโหเสียวกั้วขุนพลของปีต๋องให้ยกไปปล้นค่ายวุยก๊ก ทัพชาวเกี๋ยงต้องกลพ่ายแพ้ให้กับทัพวุยก๊ก ปีต๋องถูกกุยห้วยจับตัวได้จึงยอมจำนนต่อวุยก๊ก จากนั้นกุยห้วยจึงให้ปีต๋องนำกองทัพชาวเกี๋ยงที่มีทหารวุยก๊กเข้าปะปนถอยกลับไปค่ายใหญ่ของจ๊กก๊ก เกียงอุยไม่รู้ว่าปีต๋องยอมจำนนต่อวุยก๊กแล้วจึงออกไปต้อนรับ ทหารวุยก๊กฉวยโอกาสนี้เข้าตีค่ายจ๊กก๊กอย่างฉับพลันไม่ให้ทันตั้งตัว

## ดูเพิ่ม
* รายชื่อบุคคลในยุคสามก๊ก
* การบุกขึ้นเหนือของเกียงอุย

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*)
* ล่อกวนตง. (ศตวรรษที่ 14) *[[สามก๊ก]]* (*ซานกั๋วเหยี่ยนอี้*)

หมวดหมู่:บุคคลในยุคสามก๊ก
โงโหเสียวกั้ว

**โงโหเสียวกั้ว** มีชื่อในภาษาจีนกลางว่า **เอ๋อเหอเชาเกอ** () เป็นตัวละครแม่ทัพชนเผ่าเกี๋ยง (羌 *เชียง*) ที่ปรากฏในนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 ในบันทึกประวัติศาสตร์อย่างเป็นทางการบันทึกเป็นบุคคล 2 คนแยกกันคือ**โงโห**และ**เสียวกั้ว** ใน*[[สามก๊ก ฉบับเจ้าพระยาพระคลัง (หน)]]* ซึ่งเป็นนิยาย*สามก๊ก*ที่แปลเป็นภาษาไทยเรียกแยกเป็นโงโหและเสียวกั้ว 2 คนเช่นกัน

## ในนิยาย''สามก๊ก''
ในช่วงที่เกียงอุยขุนพลของรัฐจ๊กก๊กยกทัพบุกขึ้นเหนือ เกียงอุยได้เชิญชวนปีต๋องผู้เป็นอ๋อง (王 *หวาง*) ของชนเผ่าเกี๋ยงให้ส่งกำลังมาหนุนช่วยในการเข้าโจมตีทัพของรัฐวุยก๊ก ปีต๋องจึงให้โงโหเสียวกั้วนำกำลังพลห้าหมื่นนายยกไปเข้าตีทัพวุยก๊ก ต้านท่ายขุนพลวุยก๊กแสร้งทำเป็นยอมจำนนต่อปีต๋อง และลวงโงโหเสียวกั้วให้ยกไปปล้นค่ายวุยก๊ก โงโหเสียวกั้วต้องกลถูกกุยห้วยและต้านท่ายนำกำลังมาล้อมไว้ไม่สามารถหนีได้ โงโหเสียวกั้วจึงฆ่าตัวตาย

## ประวัติแยกสองคนตามบันทึกประวัติศาสตร์
### โงโห

**โงโห** มีชื่อในภาษาจีนกลางว่า **เอ้อเหอ** () หรือ **เอ๋อเหอ** () เป็นผู้นำชนเผ่าเกี๋ยงในเขตเมืองหลงเส (隴西 *หล่งซี*; ปัจจุบันอยู่บริเวณนครติ้งซี มณฑลกานซู่), ลำอั๋น (南安 *หนานอาน*; ปัจจุบันอยู่บริเวณอำเภออู่ชาน มณฑลกานซู่), กิมเสีย (金城 *จินเฉิง*; ปัจจุบันอยู่บริเวณนครหลานโจว มณฑลกานซู่), เสเป๋ง (西平 *ซีผิง*; ปัจจุบันอยู่บริเวณนครซีนิง มณฑลชิงไห่) และเมืองอื่น ๆ ในยุคสามก๊กของจีน 

ในปี ค.ศ. 247 โงโห, เสียวกั้ว, ฝาถง (伐同), เอ๋อเจอไซ (蛾遮塞) และคนอื่น ๆ ก่อกบฏต่อรัฐวุยก๊ก เข้าโจมตีหลายเมืองและหลายอำเภอในพื้นที่ และติดต่อกับเกียงอุยขุนพลรัฐจ๊กก๊กให้ยกมาร่วมกันเข้าตีวุยก๊ก

ราชสำนักวุยก๊กมีคำสั่งให้แฮหัวป๋านำกองกำลังไปรักษาการณ์ที่ด้านข้าง เมื่อกุยห้วยนำกองทัพมายังเต๊กโตเสีย (狄道 *ตี๋เต้า*; อยู่บริเวณอำเภอหลินเถา มณฑลกานซู่ในปัจจุบัน) ที่ปรึกษาของกุยห้วยแนะนำว่าควรเข้าโจมตีอำเภอโปยสิว (枹罕縣 *ฝูห่านเซี่ยน*; ปัจจุบันอยู่ในอำเภอหลินเซี่ย มณฑลกานซู่) และสยบเผ่าเกี๋ยงก่อนที่จะจัดการกับทัพจ๊กก๊กที่รุกเข้ามา กุยห้วยคาดการณ์ว่าเกียงอุยจะโจมตีที่ตั้งของแฮหัวป๋า จึงมุ่งลงใต้ไปเสริมกำลังให้แฮหัวป๋า เกียงอุยเข้าโจมตีแฮหัวป๋าที่ฝั่งตะวันตกของแม่น้ำเจ้าซุย (洮水 *เถาฉุ่ย*) ตามที่กุยห้วยคาดไว้ แต่เกียงอุยก็ต้องล่าถอยเมื่อกุยห้วยนำกำลังเสริมมาถึง จากนั้นกุยห้วยจึงยกเข้าโจมตีกบฏเผ่าเกี๋ยง สังหารโงโหและเสียวกั้ว และบีบให้ทัพตระกูลชนเผ่าเกี๋ยงหลายพันนายยอมจำนน

### เสียวกั้ว

**เสียวกั้ว** มีชื่อในภาษาจีนกลางว่า **เชาเกอ** () เป็นผู้นำชนเผ่าเกี๋ยงในเขตเมืองหลงเส, ลำอั๋น, กิมเสีย, เสเป๋งและเมืองอื่น ๆ ในยุคสามก๊กของจีน เสียวกั้วนำทัพเข้ารบกับทัพวุยก๊กในช่วงเวลาเดียวกันกับโงโหคือปี ค.ศ. 247 เสียวกั้วถูกทัพของกุยห้วยโจมตีแตกพ่าย ตัวเสียวกั้วกับโงโหก็ถูกสังหาร 

บันทึกประวัติศาสตร์อย่างเป็นทางการไม่ได้บันทึการมีส่วนร่วมของต้านท่ายในยุทธการนี้ ส่วนปีต๋องร่วมสนับสนุนจ๊กก๊กรบกับวุยก๊กเมื่อก่อนหน้านี้ในปี ค.ศ. 240

## ดูเพิ่ม
* รายชื่อบุคคลในยุคสามก๊ก
* การบุกขึ้นเหนือของเกียงอุย

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซันกั๋วจื้อ*)
* ล่อกวนตง. (ศตวรรษที่ 14) *[[สามก๊ก]]* (*ซันกั๋วเหยี่ยนอี้*)

หมวดหมู่:บุคคลในยุคสามก๊กที่ถูกสังหารในยุทธการ
กิตติศักดิ์ สายน้ำทิพย์

**กิตติศักดิ์ สายน้ำทิพย์** (23 พฤศจิกายน พ.ศ. 2506 –) เป็นโปรดิวเซอร์และนักเรียบเรียงเสียงประสานเพลงลูกทุ่งชาวไทย โดยเรียบเรียงเพลงให้กับศิลปินเพลงลูกทุ่งมาตั้งแต่ปี พ.ศ. 2531 รวมทั้งยังเป็นผู้ก่อตั้งและประธานชมรมคนรักลูกทุ่ง

## ประวัติ
กิตติศักดิ์มีชื่อเล่นว่า **หมู** เกิดเมื่อวันเสาร์ที่ 23 พฤศจิกายน พ.ศ. 2506 ที่อำเภอปากพนัง จังหวัดนครศรีธรรมราช เขาสนใจด้านดนตรีมาตั้งแต่ยังเด็กโดยเคยเข้าร่วมกับชมรมดนตรีโรงเรียนสมัยที่เขาศึกษาอยู่ชั้นมัธยมต้น ต่อมาเข้าสู่กรุงเทพมหานครจากคำชักชวนของน้าเขย และได้เข้าศึกษาที่วิทยาลัยเทคโนโลยีช่างฝีมือปัญจวิทยา แต่เรียนไม่จบเนื่องจากมีใจรักในสายดนตรีมากกว่าจากการที่เขาได้ฝึกเล่นอิเล็กโทนที่สยามกลการ แต่ต่อมาเขาได้เข้าศึกษาในระบบอีกครั้งที่โรงเรียนเซนต์จอห์น

### เส้นทางดนตรี
เขาเริ่มอาชีพนักดนตรีที่ปาลาติโน ในจุดนั้นทำให้เขารู้จักกับคนในวงการเพลงลูกทุ่งหลายท่าน ทั้งยังเคยเล่นดนตรีให้กับสถานบันเทิงในพื้นที่จังหวัดนครศรีธรรมราชและจังหวัดตรัง ต่อมาเขาเริ่มอาชีพนักเรียบเรียงเพลงในปี พ.ศ. 2531 โดยเรียบเรียงดนตรีให้เอกชัย ศรีวิชัย เป็นคนแรก จากชุด *วันนี้พี่ขอ* แต่ยังคงทำงานเป็นนักดนตรีกลางคืนควบคู่กันไป

ในปี พ.ศ. 2535 เขาได้ทำหน้าที่เรียบเรียงดนตรีในอัลบั้ม *ยิ่งยงมาแล้ว* ของยิ่งยง ยอดบัวงาม ซึ่งมีเพลงดังคือ *สมศรี 1992* ที่สร้างชื่อเสียงให้กับยิ่งยงและทำให้วงการเพลงลูกทุ่งที่ซบเซากลับมาได้รับความนิยมอีกครั้ง นับแต่นั้นมาทำให้เขาต้องยุติอาชีพนักดนตรีกลางคืนอย่างถาวร และเป็นนักเรียบเรียงดนตรีเพลงลูกทุ่งอย่างเต็มตัว ซึ่งมีศิลปินลูกทุ่งจำนวนมากที่ได้ร่วมงานกับเขา อาทิ สันติ ดวงสว่าง เสรี รุ่งสว่าง เพลิน พรหมแดน ลูกแพร-ไหมไทย ยุ้ย ญาติเยอะ เกษม คมสันต์ ดาวใต้ ปลายพระยา ดำรง วงศ์ทอง จักรพันธ์ ครบุรีธีรโชติ อาภาพร นครสวรรค์ มนต์สิทธิ์ คำสร้อย หนู มิเตอร์ สลักจิต ดวงจันทร์ เป็นต้น

ในปี พ.ศ. 2559 เขามีส่วนในการเรียบเรียงเพลง *ฟ้าร้องไห้* ซึ่งจัดทำขึ้นเพื่อถวายความอาลัยแก่พระบาทสมเด็จพระมหาภูมิพลอดุลยเดชมหาราช บรมนาถบพิตร อันเป็นผลงานการประพันธ์ของชลธี ธารทอง และในปี พ.ศ. 2561 เขาได้ทำหน้าที่เรียบเรียงดนตรีให้กับยืนยง โอภากุล ในชุด *รักสายัณห์น้อยๆ แต่ให้นานๆ* และ *เทวดาเพลง* ซึ่งเป็นการนำเพลงของสายัณห์ สัญญาและเพลงที่ประพันธ์คำร้องโดยชลธี ธารทองมาขับร้องใหม่

## ชีวิตส่วนตัว
เขาเคยถือหุ้นของบริษัท บีบี โปรโมชั่น จำกัด และเปิดร้านอาหาร *ตำนานบ้านเพลงเก่า* อยู่ที่จังหวัดนนทบุรี

## อ้างอิง

## แหล่งข้อมูลอื่น
* หมู กิตติศักดิ์ สายน้ำทิพย์ นักเรียบเรียงดนตรี เพลง"สมศรี1992" ตอนที่ 1 จากยูทูบ

หมวดหมู่:โปรดิวเซอร์เพลงชาวไทย
หมวดหมู่:นักดนตรีลูกทุ่งไทย
หมวดหมู่:บุคคลจากอำเภอปากพนัง
หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
แชลี

thumb| ผ้าแชลีพิมพ์ลาย
thumb| ผ้าแชลีแบบย่น

**แชลี** () เป็นผ้าทอน้ำหนักเบา เดิมเป็นผ้าไหมผสมขนสัตว์ ซึ่งสามารถทำจากเส้นใยเดี่ยวได้ เช่น ผ้าฝ้าย ผ้าไหม หรือขนสัตว์  หรือจากผ้าที่มนุษย์สร้างขึ้น เช่น เรยอน  ผลิตครั้งแรกใน เมืองนอริช ประเทศอังกฤษ ประมาณปี ค.ศ. 1832 โดยได้รับการออกแบบให้เป็นวัสดุบางและอ่อนนุ่มคล้ายกับ เครปนอริช แต่มีพื้นผิวด้านมากกว่ามันเงา และยืดหยุ่นได้มากกว่า   ผ้านี้ได้รับการส่งออกไปยังประเทศออสเตรเลียในปี ค.ศ. 1833  การทำแชลี สามารถทอลวดลายหรือพิมพ์ได้   การออกแบบนิยมออกแบบเป็นลายดอกไม้ ลายลูกน้ำ หรือเรขาคณิต  โดยอิงจากลวดลายผ้าไหมของประเทศฝรั่งเศส 

คำนี้มาจากคำภาษาแองโกล-อินเดียว่า *Shalee* ซึ่งแปลว่า "นุ่มนวล"  แหล่งข้อมูลอย่างน้อยแหล่งหนึ่งเสนอว่าคำนี้เป็นภาษา American Indian

## อ้างอิง

หมวดหมู่:ผ้าทอ
โพรงกระต่ายวิกิ

thumb|ภาพอธิบายโพรงกระต่ายวิกิในเรื่องเกี่ยวกับทีเชิร์ต

**โพรงกระต่ายวิกิ** () หรือ **หลุมดำวิกิ** () เป็นเส้นทางการเรียนรู้ที่ผู้อ่านเดินทางด้วยการนำทางจากหัวข้อหนึ่งไปยังอีกหัวข้อหนึ่งขณะค้นหาในวิกิพีเดียและวิกิอื่น อุปมาของโพรงกระต่ายมาจากวรรณกรรม *[[อลิซในแดนมหัศจรรย์]]* ใน ค.ศ. 1865 โดยลูอิส แคร์รอล ที่อลิซเริ่มต้นการผจญภัยด้วยการตามกระต่ายขาวเข้าไปในโพรง ส่วนอุปมาหลุมดำมาจากแนวคิดที่ว่า ผู้อ่านถูกดึงดูดเข้าไปในหลุมอย่างรุนแรงโดยที่พวกเขาหนีออกไปไม่ได้

หลังเรียนรู้หรือศึกษานอกวิกิพีเดีย ผู้คนจำนวนมากเข้าไปที่สารานุกรมออนไลน์เพื่อรับข้อมูลเพิ่มเติมเกี่ยวกับสิ่งที่ดู จากนั้นจึงไปยังหัวข้อที่ห่างออกจากจุดเริ่มต้นเรื่อย ๆ ภาพยนตร์ที่อิงจากบุคคลหรือเหตุการณ์ตามประวัติศาสตร์มักกระตุ้นผู้ชมให้สำรวจไปในโพรงกระต่ายวิกิ

การแสดงภาพข้อมูลแสดงให้เห็นถึงความสัมพันธ์ระหว่างบทความวิกิพีเดียที่แสดงให้เห็นเส้นทางที่ผู้อ่านสามารถใช้นำทางจากหัวข้อหนึ่งไปอีกหัวข้อหนึ่ง มูลนิธิวิกิมีเดียเผยแพร่งานวิจัยเกี่ยวกับวิธีที่ผู้อ่านเข้าสู่โพรงกระต่าย พฤติกรรมการสืบค้นโพรงกระต่ายเกิดในวิกิพีเดียหลายภาษา

ผู้ใช้วิกิพีเดียแบ่งปันประสบการณ์โพรงกระต่ายว่าเป็นส่วนหนึ่งของการเฉลิมฉลองวิกิพีเดีย และในสื่อสังคม ผู้คนบางส่วนเข้าไปในวิกิพีเดียเพื่อความสนุกในการหาโพรงกระต่าย การสำรวจโพรงกระต่ายสามารถเป็นส่วนหนึ่งของวิกิเรสซิง

## อ้างอิง

## แหล่งข้อมูลอื่น
* The Problem with Wikipedia, an *[[xkcd]]* comic on the wiki rabbit hole
* Wiki Wormhole, Wikipedia article review series from *[[The A.V. Club]]*

หมวดหมู่:วิกิพีเดีย
หมวดหมู่:อุปมาที่สื่อถึงสัตว์
เจ้าคุณพี่กับอีนางคำดวง

**เจ้าคุณพี่กับอีนางคำดวง** เป็นละครโทรทัศน์แนวพีเรียด โรแมนติก ตลก จากการกำกับของวรวิทย์ ศรีสุภาพ ที่เป็นผู้จัดละครเรื่องนี้ด้วย นำแสดงโดยราณี แคมเปน และจิรายุ ตั้งศรีสุข ละครเรื่องนี้นับเป็นละครเรื่องแรกของ เจมส์ จิรายุ และเบลล่า ราณี ในรอบ 6 ปีที่ได้กลับมาแสดงละครร่วมกันนับตั้งแต่ละครเรื่องกรงกรรม เมื่อปี 2562

## เรื่องย่อ
*เจ้าคุณพี่กับอีนางคำดวง* ย้อนไปต้นรัชกาลที่ 5 บอกเล่าเรื่องราวของ **อีนางคำดวง** (ราณี แคมเปน) หญิงสาวที่ต้องมาเป็นนายฮ้อยหรือผู้นำขบวนควายไปขายแทน นายฮ้อยหยด (โย่ง เชิญยิ้ม) ผู้เป็นพ่อที่ล้มป่วย ซึ่งมีเหตุให้ต้องกลายเป็นเมียปลอม ๆ เพื่อช่วยเหลือ **ขุนเอกอิทธิฤทธิ์** (จิรายุ ตั้งศรีสุข) ขุนนางหนุ่ม บุตรชายของคุณพระช่วยชัยกลศึก (ชาตโยดม หิรัณยัษฐิติ) ขุนนางในเมืองทุ่งใหญ่ในการติดต่อซื้อขายปืนจากพวกฝรั่ง รวมถึงให้รอดพ้นจากการปองร้ายของ ศรีชาย (สุริยนต์ อรุณวัฒนกูล) จอมโจรอาคมแก่กล้าที่ร่วมมือกับ ขุนเม่นแม่นเมือง (กัมมัญญ์ กลมแก้ว) และ คุณพระเมฆสวรรค์ผันแสง (ขจรศักดิ์ รัตนนิสสัย) ขุนนางชั่วสองพ่อลูกในการปล้นเมืองทุ่งใหญ่

## นักแสดง

## งานสร้าง
ละครเรื่องเจ้าคุณพี่กับอีนางคำดวงได้ทำการฟิตติ้งหรือลองเสื้อผ้าของนักแสดงแล้วเมื่อกลางเดือนเมษายน 2567 โดยได้จัดพิธีบวงสรวงและเริ่มต้นถ่ายทำ Q1 ณ สตูดิโอหนองแขม เมื่อวันอังคารที่ 11 มิถุนายน 2567

## อ้างอิง

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย วรวิทย์ ศรีสุภาพ
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ที่ถ่ายทำในจังหวัดลพบุรี
เขตวากาบะ

**เขตวากาบะ** () เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 144,855 คน มีความหนาแน่นของประชากร 1,721 คนต่อตารางกิโลเมตร มีขนาดพื้นที่ทั้งสิ้น 

## ภูมิศาสตร์
เขตวากาบะตั้งอยู่บนพื้นที่ตอนใน ทางตะวันออกของนครชิบะ

### เทศบาล/เขตที่อยู่ติดกัน
* เขตของนครชิบะ
** เขตอินาเงะ
** เขตชูโอ
** เขตมิโดริ
* เทศบาลอื่น
** นครโทงาเนะ
** นครยาจิโยะ
** นครซากูระ
** นครยตสึไกโด

## ประวัติศาสตร์
หลังการฟื้นฟูเมจิ พื้นที่ที่เป็นเขตวากาบะในปัจจุบันถูกแบ่งออกเป็นหลายหมู่บ้านเมื่อวันที่ 1 เมษายน ค.ศ. 1889 ได้แก่ หมู่บ้านสึงะ มิยาโกะ ชิชิโระ ชิราอิ และซาราชินะ หมู่บ้านเหล่านี้ขึ้นกับอำเภอชิบะ เมื่อวันที่ 11 กุมภาพันธ์ ค.ศ. 1935 หมู่บ้านสึงะและมิยากะได้ถูกผนวกรวมเข้ากับนครชิบะ ตามด้วยหมู่บ้านชิชิโระเมื่อวันที่ 11 กุมภาพันธ์ ค.ศ. 1944 เมื่อวันที่ 31 มีนาคม ค.ศ. 1955 หมู่บ้านชิราอิและซาราชินะได้ควบรวมกันเพื่อจัดตั้งเป็นเมืองอิซูมิ ซึ่งต่อมาก็ถูกผนวกรวมเข้ากับนครชิบะเมื่อ 10 เมษายน ค.ศ. 1963

ด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตวากาบะจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ

## เศรษฐกิจ
เขตวากาบะเป็นศูนย์กลางการค้าของภูมิภาคและเป็นชุมชนที่อยู่อาศัยของผู้ที่ทำงานในใจกลางเมืองชิบะและโตเกียว

## การขนส่ง
### รถไฟ
* 23px บริษัทรถไฟญี่ปุ่นตะวันออก: สายโซบุ
** สถานี: 
* 23px โมโนเรลเมืองชิบะ สาย 2
** สถานี: โดบุตสึโกเอ็ง – มิตสึวาได – สึงะ – ซากูรางิ – โองูราได – ชิชิโรไดกิตะ – ชิชิโรได

### ทางหลวง
* ถนนชิบะ-โทงาเนะ
* ถนนเคโย
* 
* 
* 

## การศึกษา
### สถาบันอุดมศึกษา
* 
* 
* 

### โรงเรียน
โรงเรียนของรัฐในเขตวากาบะทั้งระดับประถมศึกษา และมัธยมศึกษาตอนต้น จะอยู่ในสังกัดคณะกรรมการการศึกษาเทศบาลนครชิบะ ()

โรงเรียนมัธยมศึกษาตอนต้นของเทศบาลนครชิบะ

* ชิชิโรไดมินามิ ()
* ชิชิโรไดนิชิ ()
* ไคซูกะ ()
* คาโซริ ()
* มิตสึวาได ()
* โอมิยะ ()
* ซันโน ()
* ซาราชินะ ()
* ชิราอิ ()
* วากามัตสึ ()

โรงเรียนประถมศึกษาของเทศบาลนครชิบะ

* ชิชิโระ ()
* ชิชิโรไดฮิงาชิ ()
* ชิชิโรไดมิไร ()
* ชิชิโรไดวากาบะ ()
* คิตาไกซูกะ ()
* มินาโมโตะ ()
* มิตสึวาไดกิตะ ()
* มิตสึวาไดมินามิ ()
* โองูระ ()
* โอมิยะ ()
* ซากาซูกิ ()
* ซากูรางิ ()
* ซาราชิมะ ()
* ชิราอิ ()
* สึงาโนได ()
* วากามัตสึ ()
* วากามัตสึได ()

## บุคคลที่มีชื่อเสียง
*  - นักเบสบอลมืออาชีพ
*  – นักแสดง
*  - นักฟุตบอลอาชีพ
*  - นักฟุตบอลอาชีพ

## อ้างอิง

## แหล่งข้อมูลอื่น

* 

วากาบะ
มาร์เกรเธอแห่งเดนมาร์ก

**มาร์เกรเธอแห่งเดนมาร์ก** อาจหมายถึง
* มาร์กาเรียตา เฟรียดกุลลา พระอัครมเหสีในพระเจ้านีลส์แห่งเดนมาร์ก
* มาร์เคตาแห่งโบฮีเมีย พระอัครมเหสีในพระเจ้าวัลเดมาร์ที่ 2 แห่งเดนมาร์ก
* มาร์เกเรเธ ซัมบีเรีย พระอัครมเหสีในพระเจ้าคริสตอฟเฟอร์ที่ 1 แห่งเดนมาร์ก
* สมเด็จพระราชินีนาถมาร์เกรเธอที่ 1 แห่งเดนมาร์ก
* มาร์เกรเธอแห่งเดนมาร์ก สมเด็จพระราชินีแห่งสกอตแลนด์
* เจ้าหญิงมาร์กาเร็ตแห่งเดนมาร์ก พระชายาในเจ้าชายเรอเนแห่งบูร์บง-ปาร์มา
* เจ้าหญิงมาร์กาเรธาแห่งสวีเดน พระชายาในเจ้าชายแอกเซิลแห่งเดนมาร์ก
* สมเด็จพระราชินีนาถมาร์เกรเธอที่ 2 แห่งเดนมาร์ก

หมวดหมู่:หน้าแก้ความกำกวมชื่อบุคคล
ครอบครัวเหนือธรรมชาติ

***ครอบครัวเหนือธรรมชาติ***( ) เป็นซีรีส์ทางโทรทัศน์ของเกาหลีใต้ นำแสดงโดย ชัง กี-ยง, ชอน อู-ฮี, โก ดู-ซิม และคลอเดีย คิม ออกอากาศตอนแรกทางช่องเจทีบีซี ในวันที่ 4 พฤษภาคม 2024 และออกอากาศทุกวันเสาร์และวันอาทิตย์ เวลา 22:30 น. (เวลามาตรฐานเกาหลี)  สตรีมมิ่ง บน เน็ตฟลิกซ์ ในบางภูมิภาค 

## เรื่องย่อ
บอกเล่าเรื่องราวของ บ๊กกวีจู ( จาง กี-ยง ) และครอบครัวของเขา ครอบครัวที่มีพลังพิเศษสูญเสียความสามารถเนื่องจาก  และไม่เข้ากับสังคมสมัยใหม่ ชีวิตของพวกเขาเปลี่ยนไปหลังจากที่ได้สานสัมพันธ์กับโดดาเฮ ( ชอน อู-ฮี )

## นักแสดง

### นักแสดงหลัก
*ชัง กี-ยง รับบทเป็น บ๊ก กวี-จู
:
**อีซีอน รับบทเป็น บ๊ก กวี-จู (วัยเด็ก)
:
*ชอน อู-ฮี รับบทเป็น โด ดา-แฮ
:
*โก ดู-ซิม รับบทเป็น บ๊ก มัน-ฮึม
:
*คลอเดีย คิม รับบทเป็น บ๊ก ดง-ฮี
:
*พัก โซ-อี รับบทเป็น บ๊ก อี-นา
:
*คิม กึม-ซุน รับบทเป็น แพค อิล-ฮง
:
*โอมัน-ซอก รับบทเป็น ออม ซุน-กู
:
*รยู อา-เบล รับบทเป็น เกรซ
:
*ชเว กวัง-ร็อก รับบทเป็น โน ฮยอง-แท
:
*จอง มิน-อา รับบทเป็น เซยอน

## เพลงประกอบต้นฉบับ

### ส่วนที่ 1

### ส่วนที่ 2

### ส่วน 3

 

## อ้างอิง

## แหล่งข้อมูลอื่น

*  
* 
* 
หมวดหมู่:ละครโทรทัศน์เกาหลีใต้ในปี พ.ศ. 2567
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์ช่องเจทีบีซี
หมวดหมู่:CS1 แหล่งที่มาภาษาเกาหลี (ko)
หมวดหมู่:CS1 ใช้อักษรภาษาเกาหลี (ko)
หมวดหมู่:บทความที่มีข้อความภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์โดยเอสแอลแอล
แจ็ก อัลเบิร์ตสัน

**แฮโรลด์ "แจ็ก" อัลเบิร์ตสัน** (; 16 มิถุนายน ค.ศ. 1907 – 25 พฤศจิกายน ค.ศ. 1981) เป็นนักแสดง นักแสดงตลก นักเต้น และนักร้องชาวอเมริกัน ผู้เคยแสดงในลักษณะโวเดอวีล อัลเบิร์ตสันได้รับรางวัลมากมายตลอดอาชีพการแสดงของเขา ซึ่งรวมถึงรางวัลโทนี รางวัลออสการ์ และรางวัลเอมมี ทำให้เขาเป็นหนึ่งในนักแสดงเพียงไม่กี่คนที่ได้รับ "สามมงกุฎแห่งการแสดง"

การแสดงเป็นจอห์น เคลียร์ลี ในละครเวทีเรื่อง *[[เดอะซับเจกต์วอสโรส์]]* เมื่อปี 1964 และภาพยนตร์ฉบับดัดแปลงเมื่อปี 1969 ทำให้เขาได้รับรางวัลโทนี และรางวัลออสการ์ สาขานักแสดงสมทบชายยอดเยี่ยม ส่งผลให้เขากลายเป็นหนึ่งในสิบเอ็ดนักแสดงที่ได้รับรางวัลทั้งสองจากบทบาทเดียวกัน นอกจากนี้ เขายังแสดงเป็นคุณปู่โจ ในภาพยนตร์เรื่อง *[[วิลลี่ วองก้ากับโรงงานช็อกโกแล็ต]]* (1971), แมนนี โรเซน ในภาพยนตร์เรื่อง *[[เรือนรก]]* (1972) และเอ็ด บราวน์ ในละครซิตคอมเรื่อง *[[ชิโกแอนด์เดอะแมน]]* (1974–1978) ซึ่งทำให้เขาได้รับรางวัลเอมมี สำหรับการมีส่วนร่วมของเขาในอุตสาหกรรมโทรทัศน์ อัลเบิร์ตสันมีดวงดาวอยู่ในฮอลลีวูดวอล์กออฟเฟมเมื่อปี 1977 อยู่ที่ 6253 ฮอลลีวูดบูเลวาร์ด

อัลเบิร์ตสันเสียชีวิตเมื่อวันที่ 25 พฤศจิกายน 1981 ด้วยโรคมะเร็งลำไส้ใหญ่

## อ้างอิง

## อ้างอิง

* 

หมวดหมู่:บุคคลที่เกิดในปี พ.ศ. 2450
หมวดหมู่:บุคคลที่เสียชีวิตในปี พ.ศ. 2524
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
วอลเลย์บอลหญิงแชลเลนเจอร์คัพ 2024

**วอลเลย์บอลหญิงแชลเลนเจอร์คัพ 2024** () จะเป็นการแข่งขันครั้งที่ 5 และครั้งสุดท้ายของวอลเลย์บอลหญิงแชลเลนเจอร์คัพ ซึ่งเป็นการแข่งขันวอลเลย์บอลหญิงระหว่างประเทศ จำนวน 8 ทีม โดยการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่มะนิลา ประเทศฟิลิปปินส์ ระหว่างวันที่ 4–7 กรกฎาคม ค.ศ. 2024

## การคัดเลือก

## รูปแบบการแข่งขัน
การแข่งขันในครั้งนี้จะแข่งขันรูปแบบแพ้คัดออก (รอบก่อนรองชนะเลิศ, รอบรองชนะเลิศ, รอบชิงชนะเลิศ) ซึ่งประเทศเจ้าภาพ (ฟิลิปปินส์) จะพบกับทีมที่มีอันดับโลกต่ำสุดในรอบก่อนรองชนะเลิศ ส่วนที่เหลืออีกหกทีมจะอยู่ในอันดับที่สองถึงเจ็ดจากการจัดอันดับโลกเอฟไอวีบี ณ วันที่ 17 มิถุนายน 2024 ตัวเลขในวงเล็บเป็นอันดับโลก ยกเว้นเจ้าภาพ

## สนามแข่งขัน

## รอบแพ้คัดออก
* เวลาการแข่งขันในท้องถิ่น (UTC+08:00)




### รอบก่อนรองชนะเลิศ


|}

### รอบรองชนะเลิศ


|}

### รอบชิงอันดับที่ 3


|}

### รอบชิงชนะเลิศ


|}

## อันดับการแข่งขัน

## ดูเพิ่ม
* วอลเลย์บอลหญิงเนชันส์ลีก 2025
* วอลเลย์บอลชายแชลเลนเจอร์คัพ 2024

## อ้างอิง

## แหล่งข้อมูลอื่น
*สหพันธ์วอลเลย์บอลระหว่างประเทศ – เว็บไซต์อย่างเป็นทางการ

2024
แชลเลนเจอร์คัพ
หมวดหมู่:การแข่งขันวอลเลย์บอลนานาชาติที่ประเทศฟิลิปปินส์เป็นเจ้าภาพ
0 (แก้ความกำกวม)

**0** อาจหมายถึง:
* 0 (ตัวเลข)
* พ.ศ. 0

## ศิลปะและความบันเทิง
0 อัลบั้มปี 2013 โดยอิจิโกะ อาโอบะ

## ดูเพิ่ม
* ซีโร่
หมวดหมู่:รายชื่อของตัวเลขกำกวม
แมนฮันต์อินเตอร์เนชันแนล 2024

**แมนฮันต์อินเตอร์เนชันแนล 2024** () เป็นการประกวดแมนฮันต์อินเตอร์เนชันแนล ครั้งที่ 22 โดยจังหวัดพระนครศรีอยุธยา เป็นเจ้าภาพจัดการประกวด และเป็นการฉลองครบรอบ 30 ปี ของแมนฮันต์อินเตอร์เนชันแนล โดยเป็นการประกวดความงามระดับนานาชาติครั้งแรกในจังหวัดพระนครศรีอยุธยา

การประกวดรอบชุดกีฬาจัดขึ้นเมื่อวันที่ 21 พฤษภาคม พ.ศ. 2567 ณ โรงแรมเอสซีปาร์ค กรุงเทพมหานคร, รอบชุดว่ายน้ำในวันที่ 22 พฤษภาคม ณ โรงแรมเซ็นทารา อยุธยา และประกวดรอบตัดสินในวันที่ 26 พฤษภาคม ณ เดอะฮอลล์ อยุธยาซิตี้พาร์ค มีตัวแทนจาก 37 ชาติเข้าร่วมประกวด ทั้งนี้ ในช่วงสุดท้ายของการประกวด ล็อกกี แครี ผู้ชนะการประกวดครั้งก่อนหน้าจากออสเตรเลีย ได้ส่งมอบตำแหน่งให้แก่ เควิน ดาโสม ซึ่งเป็นผู้ชนะในการประกวดครั้งนี้

## ผลการประกวด
### ลำดับ

* **£** ได้รับรางวัลบีเอ็มดับเบิลยู อมร เพรสทีจ โหวตเข้ามาอยู่ใน 20 คนสุดท้าย
* **¥** ได้รับรางวัลพีเพิลช้อยส์ โหวตเข้ามาอยู่ใน 20 คนสุดท้าย
* **₤** ได้รับรางวับดิจิทัลชาเลนจ์ โหวตเข้ามาอยู่ใน 20 คนสุดท้าย

### นายแบบยอดนิยมแบ่งตามทวีป

### รางวัลพิเศษ

### People's Choice Online Voting

### Physique Digital Challenge Online Voting

### Runway Digital Challenge Online Voting

### Casting Digital Challenge Online Voting

## ผู้เข้าประกวด
ต่อไปนี้เป็นรายชื่อผู้เข้าประกวดทั้ง 37 คน:

## อ้างอิง

## แหล่งข้อมูลอื่น

* 
หมวดหมู่:แมนฮันต์อินเตอร์เนชันแนล
หมวดหมู่:ประเทศไทยในปี พ.ศ. 2567
หมวดหมู่:เหตุการณ์ในจังหวัดพระนครศรีอยุธยา
หมวดหมู่:การประกวดความงามในปี พ.ศ. 2567
สพัฌ วิไชยเมธา

**สพัฌ วิไชยเมธา** หรือ **สโนวี่** (ชื่อเดิม พลชย เมธา) เกิดเมื่อวันที่ 19 กุมภาพันธ์ พ.ศ. 2516 ที่จังหวัดเชียงใหม่ สโนวี่เป็นผู้กำกับละครแอ็กชั่นดีเด่นรางวัลพิฆเนศวร เพราะมีผลงานติดอันดับ 1 เรตติ้งสูงสุดของประเทศถึง 2 เรื่องด้วยกัน คือ&nbsp;'สารวัตรใหญ่' ละครแอ็กชั่นอันดับ 1 แห่งปี 2019 และ 'เพลิงไพร' (2023) นอกจากนั้น ในปี พ.ศ. 2564 สโนวี่กำกับละครที่มีเรตติ้งเฉลี่ยสูงสุดเป็นอันดับหนึ่งแห่งปีเรื่อง 'ทางเสือผ่าน' 

## ประวัติ
สโนวี่เกิดที่เชียงใหม่เมื่อวันที่ 19 กุมภาพันธ์ 2516  หลังจากจบการศึกษา สโนว์วี่เดินทางเข้ากรุงเทพและได้ก้าวเข้าสู่เข้าวงการบันเทิงด้วยการเดินแบบ ถ่ายแบบ และมีผลงานโฆษณาต้มโคล้งไวไว ก่อนที่จะมีผลงานการแสดงกับค่ายกันตนาอย่างต่อเนื่องในเวลาต่อมา และได้ร่วมงานกับผู้สร้างและผู้กำกับการแสดง นิรัตติศัย กัลย์จาฤก

## การก้าวสู่การเป็นผู้กำกับ
หลังจากที่ได้ร่วมงานกันหลายเรื่องกับ ต๊ะ นิรัตติศัย สโนวี่เริ่มสนใจการทำงานเบื้องหลังและได้เริ่มทำงานเบื้องหลังด้วยการเป็นผู้ช่วยผู้กำกับของนิรัตติศัย   ตั้งแต่ การกำกับภาพ กำกับแสงและมุมกล้อง รวมไปถึงการลำดับภาพและการลงเสียง

หลังจากที่สโนว์วี่ได้เป็นผู้ช่วยผู้กำกับการแสดงเป็นเวลานาน 1 ปี ต๊ะ นิรัตติศัยเปิดโอกาสให้สโนวี่ได้กำกับการแสดง ด้วยการเป็นผู้กำกับร่วมในละครเรื่อง 'สิงห์รถบรรทุก'​&nbsp;ที่ได้รางวัลมายา มหาชน 2015 (Maya Award) สาขาผู้กำกับละครดีเด่นขวัญใจมหาชนไปครอง และมีผลงานเรื่อง 'สารวัตรใหญ่' 

เมื่อวันที่ 26 พฤษภาคมพ.ศ. 2567 สมัชชานักจัดรายการข่าววิทยุโทรทัศน์และหนังสือพิมพ์แห่งประเทศไทย มอบรางวัล รางวัลพิฆเนศวร สาขาผู้กำกับละครแอ็คชั่นดีเด่น ให้กับสโนว์วี่ จากผลงานการกำกับการแสดงละครเรตติ้งสูงสุดอันดับ 1 แห่งปี 2566 ของช่อง 7HD เรื่อง 'เพลิงไพร'

ในปี พ.ศ. 2556 สโนวี่ได้ก่อตั้ง บริษัท สวัสดีวิชชั่น จำกัด ขึ้น เพื่อรองรับการผลิต ละครสั้น ละครโทรทัศน์ และสื่อโฆษณา และต่อมาในปี 2566 ได้เปิดโรงเรียนสอนการแสดง 'สวัสดีวิชั่น'

## ผลงาน
### ละครโทรทัศน์
#### นักแสดง
* ชาติมังกร (2543) (ใช้ชื่อเดิม สุทธิพร เมธา)
* แฝดล่องหน (2544) (ใช้ชื่อเดิม สุทธิพร เมธา)
* ดาวหลงฟ้า ภูผาสีเงิน (2544) รับเชิญ (ใช้ชื่อเดิม สุทธิพร เมธา)
* สุสานคนเป็น (2545) (ใช้ชื่อเดิม สุทธิพร เมธา)
* ทายาทนิรนาม (2545) (ใช้ชื่อเดิม สุทธิพร เมธา)
* กษัตริยา (2546) (ใช้ชื่อเดิม สุทธิพร เมธา)
* มหาราชกู้แผ่นดิน (2547) (ใช้ชื่อเดิม สุทธิพร เมธา)
* รายากูนิง (2551) (ใช้ชื่อเดิม สุทธิพร เมธา)
#### ผู้กำกับการแสดง
* สิงห์รถบรรทุก (2558) (ใช้ชื่อเดิม สุทธิพร เมธา)
* หักลิ้นช้าง (2560)
* สารวัตรใหญ่ (2562)
* รอยอาฆาต​ (2562)
* สิงห์สั่งป่า (2563)
* ทางเสือผ่าน (2564)
* เพลิงไพร (2566)​
* เสือตัดสิงห์ลิงหลอกจ้าว (2566)
* ฟ้าพยับ (2568)

## รางวัลที่ได้รับ
* รางวัลมายา มหาชน 2015 (Maya Awards 2015) - สาขาผู้กำกับละครดีเด่นขวัญใจมหาชน
* รางวัลพิฆเนศวร 2024 - สาขาผู้กำกับละครแอ็คชั่นดีเด่น

## แหล่งข้อมูลอื่น
* Sawasdee Vision Studio Official Website
* Facebook Page Sawasdee Vision Studio

## อ้างอิง

หมวดหมู่:ผู้จัดละครชาวไทย
หมวดหมู่:บุคคลที่เกิดในปี พ.ศ. 2516
หมวดหมู่:นักแสดงชายชาวไทย
หมวดหมู่:ผู้กำกับละครโทรทัศน์ชาวไทย
เมดสาวนักฆ่า

**เมดสาวนักฆ่า** () เป็นซีรีส์มังงะญี่ปุ่นที่เขียนและวาดภาพโดยโชตัน เริ่มตีพิมพ์เป็นตอน ๆ ใน *Sunday Webry* เว็บไซต์มังงะของสำนักพิมพ์โชงากูกังในเดือนมิถุนายน ค.ศ. 2020 ซีรีส์อนิเมะทางโทรทัศน์ที่ผลิตโดยเฟลิกซ์ฟิล์มออกอากาศตั้งแต่เดือนตุลาคมถึงธันวาคม ค.ศ. 2024

## ตัวละคร
;
:
;
:
;
:
;
:
;
:
;
:

## สื่อต่าง ๆ
### มังงะ
*เมดสาวนักฆ่า* เขียนและวาดภาพโดย โชตัน เริ่มตีพิมพ์บนเว็บไซต์นิตยสาร*[[Sunday Webry]]*ของสำนักพิมพ์โชงากูกัง เมื่อวันที่ 28 มิถุนายน พ.ศ. 2563 ทังโกบงเล่มแรกวางจำหน่ายเมื่อวันที่ 12 ตุลาคม พ.ศ. 2563 รวบรวมตอนต่าง ๆ 7 เล่ม ใน(ทังโกบง)ณ เดือนมกราคม พ.ศ. 2567

มังงะนี้ได้รับอนุญาตใน เอเชียตะวันออกเฉียงใต้ โดย โชงากูกัง เอเชีย ภายใต้ชื่อ ***You Are Ms. Servant***

### อนิเมะ
ซีรีส์โทรทัศน์อนิเมะดัดแปลงได้รับการประกาศเมื่อวันที่ 24 ธันวาคม พ.ศ. 2566 ซีรีส์นี้ผลิตโดยสตูดิโอ Felix Film และกำกับโดย Ayumu Watanabe โดยมี Deko Akao ดูแลบทซีรีส์ Tomoyasu Kurashima ออกแบบตัวละคร และ Masahiro Tokuda แต่งเพลง กำหนดฉายในเดือนตุลาคม พ.ศ. 2567 ทาง ช่อง  ของทีวีอาซาฮิ BS Asahi และสถานีในเครืออีก 24 แห่ง

### สื่ออื่นๆ
วิดีโอโปรโมตและโฆษณาทางโทรทัศน์ที่ระลึกถึงการเปิดตัวซีรีส์เล่มที่ 3 ได้รับการเผยแพร่บนช่องยูทูบของนิตยสารโชเน็งซันเดย์รายสัปดาห์ในเดือนกรกฎาคม พ.ศ. 2564  โดยให้เสียงของสึบาซะ โยนางะและเรนะ อูเอดะในบท โยโกยะ ฮิโตโยชิ และ ยูกิ ตามลำดับ

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2567
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ซอมบี้ในการ์ตูนญี่ปุ่น
หมวดหมู่:ตัวละครที่เป็นเมด
หมวดหมู่:ตัวละครที่เป็นผู้ลอบสังหาร
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์โชงากูกัง
หมวดหมู่:บันเทิงคดีเกี่ยวกับการลอบสังหาร